

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 14/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:281/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΣΖΤΩΨΑ-ΣΙΦ | «**Καθορισμός τρόπου χρήσης των χώρων που διατίθενται κατά την προεκλογική περίοδο στα πολιτικά κόμματα και σε συνασπισμούς συνεργαζομένων κομμάτων για την προεκλογική προβολή τους και άλλων λεπτομερειών»** |

Στην Άρτα σήμερα την εικοστή πρώτη (21η) του μηνός Ιουνίου του έτους 2018 ημέρα Παρασκευή και ώρα 15.15, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13448/20-6-2019πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Κοσμάς Ηλίας « 7. Κιτσαντά Ευαγγελίτσα « 8. Μπαλάγκας Γεώργιος « 9. Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Στασινός Παύλος Μέλος 2. Παπαμιχαήλ Κων/νος « 3. Ντέμσια Αικατερίνη « 4. Ζυγουβέλης Παναγιώτης « 5. Παπαλέξης Ιωάννης « 6. Βασιλάκη-Μητρογιώργου Βικτωρία « 7. Κατσαντούλα Αναστασία « | 1. Νταλάκας Δημήτριος Μέλος 2. Παπάζογλου Χαράλαμπος « 3. Παπακίτσος Στέφανος « 4. Ξυλογιάννης Άγγελος « 5. Βλάρας Γρηγόριος « 6. Παπαιωάννου Κωνσταντίνος « 7. Πετανίτης Δημήτριος « |

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ενημέρωσε τα μέλη του Δημοτικού Συμβουλίου, όσον αφορά το κατεπείγον συνεδρίασης, η οποία κρίνεται ως κατεπείγουσα, λόγω της προκήρυξης των γενικών βουλευτικών εκλογών της 7ης Ιουλίου, σύμφωνα με το Π.Δ.56/2019 (ΦΕΚ97/11-6-2019 τεύχος Α’) και τις αποφάσεις του ΥΠΕΣ αριθμ. Πρωτ. 45112/13-6-2019 & 45516/14-6-2019.

Ο Πρόεδρος κήρυξε την έναρξη της συνεδρίασης και εισηγούμενος το μοναδικό θέμα της ημερήσιας διάταξης «**Καθορισμός τρόπου χρήσης των χώρων που διατίθενται κατά την προεκλογική περίοδο στα πολιτικά κόμματα και σε συνασπισμούς συνεργαζομένων κομμάτων για την προεκλογική προβολή τους και άλλων λεπτομερειών**»έθεσε υπόψη το πρακτικό της διακομματικής επιτροπής η οποία συνεδρίασε στις 20-6-2019, ώρα 13.30 μ. στην αίθουσα του δημοτικού συμβουλίου Αρταίων σε καλό κλίμα. Ενημέρωσε δε ότι από τη συνεδρίαση αποχώρησε ο εκπρόσωπος της Χρυσης Αυγής ζητώντας να παραχωρηθεί από το Δήμο χώρος στο πλαίσιο που βρίσκεται στην πλατεία Καραϊσκάκη απέναντι από τα ΚΤΕλ.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη το από 20-6-2019 πρακτικό της Διακομματικής Επιτροπής , τις αρ. 45112/13-6-2019 , 45516/14-6-2019 &**14473 (ΦΕΚ 1295/12.04.2012 τεύχος Β')** Υπουργικές αποφάσεις

**ΑΠΟΦΑΣΙΖΕI ΟΜΟΦΩΝΑ**

Α.- Την έγκριση του κατεπείγοντος της συνεδρίασης λόγω της προκήρυξης των γενικών βουλευτικών εκλογών της 7ης Ιουλίου, σύμφωνα με το Π.Δ.56/2019 (ΦΕΚ97/11-6-2019 τεύχος Α’)

Β.- Τον **Καθορισμό του τρόπου χρήσης των χώρων που διατίθενται κατά την προεκλογική περίοδο στα πολιτικά κόμματα και σε συνασπισμούς συνεργαζομένων κομμάτων για την προεκλογική προβολή τους και άλλων λεπτομερειών**, σύμφωνα με το από 20-6-2019 πρακτικό της διακομματικής επιτροπής ως εξής:

1. Την μη ανάρτηση αεροπανό ή πανό ή άλλων αντικειμένων, πάνω από δρόμους, πλατείες και λοιπούς χώρους.
2. Την μη χρήση πλαστικών σημαιών και γενικά προεκλογικού διαφημιστικού υλικού από πλαστική ύλη ,καθώς χρωστικών ουσιών και η αναγραφή συνθημάτων στις εξωτερικές επιφάνειες δημοσίων ή ιδιωτικών χώρων, όπως και σε χώρους που καθορίζονται από τις διατάξεις του άρθρου 2 του Ν. 2946/2001.
3. Επιτρέπεται η τοποθέτηση ενός περιπτέρου διαστάσεων 2μ Χ 2μ ως εξής: ΝΔ δίπλα από το μηχάνημα χυμού στην πλατεία Αγ. Δημητρίου, ΣΥΡΙΖΑ δίπλα από την Τράπεζα Eurobank κοντά σε παρακείμενο δένδρο ΚΙΝΑΛ δεξιά από το MAXIM δίπλα από παρακείμενο δένδρο.
4. Επιτρέπεται η τοποθέτηση ενός και μόνο σταντ με τραπεζάκι και ομπρέλα σε πεζοδρομημένο τμήμα της πόλης χωρίς παρακώληση κυκλοφορίας πεζών και οχημάτων
5. Την διάθεση χώρου σε κάθε συνδυασμό για την ομιλία μετά από σχετική αίτηση στο Δήμο και γνωστοποίηση του χώρου. Τα κόμματα και οι συνδυασμοί των υποψηφίων, να γνωστοποιούν εγκαίρως στο Δήμο και στην Αστυνομία την ημερομηνία και τον τόπο πραγματοποίησης των κεντρικών τους εκδηλώσεων.
6. Τα σταντ οι αφίσες κ.λ.π. θα πρέπει να αποσυρθούν με ευθύνη των πολιτικών κομμάτων ή των συνδυασμών των υποψηφίων μέσα σε (5) ημέρες από την διεξαγωγή των εκλογών και το δεκτικό ανακύκλωσης υλικό να διατεθεί για το σκοπό αυτό.
7. Κατά τα λοιπά ισχύει η νομοθεσία για τις εκλογές.

Γ.- Για την προβολή των κομμάτων που συμμετέχουν στις εκλογές στα πλαίσια που

βρίσκονται σε διάφορα σημεία του Δήμου ως εξής:

|  |  |  |  |  |  |
| --- | --- | --- | --- | --- | --- |
| **Α/Α** | **ΔΙΕΥΘΥΝΣΗ** |  |  |  |  |
| 1. | 3/40 Σ/Ε (Δημ. Σχολείο) | ¼  ΣΥΡΙΖΑ | ¼  ΝΔ | ¼  ΚΙΝΑΛ | ¼  ΚΚΕ |
| 2. | 3/40 Σ/Ε (Δημ. Σχολείο) | ¼  ΑΝ ΕΛ | ¼  ΕΛ.ΣΥΝ/ΣΙΣ | ¼  ΛΑΟΣ | ¼  ΛΟΙΠΟΙ |
| 3. | Πατρ. Αθηναγόρα 6° Δημ | ¼  ΣΥΡΙΖΑ | ¼  ΝΔ | ¼  ΚΙΝΑΛ | ¼  ΚΚΕ |
| 4. | Πατρ. Αθηναγόρα 6° Δημ | ¼  ΑΝ ΕΛ | ¼  ΕΛ.ΣΥΝ/ΣΙΣ | ¼  ΛΑΟΣ | ¼  ΛΟΙΠΟΙ |
| 5. | Κρυστάλλη- έναντι ΚΤΕΛ | ΣΥΡΙΖΑ | ΝΔ | ΚΙΝΑΛ |  |
| 6. | Κρυστάλλη - έναντι ΚΤΕΛ | ΚΚΕ | ΛΟΙΠΟΙ |  |  |
| 7. | Κρυστάλλη- έναντι ΚΤΕΛ | Χ.Α. | ΛΟΙΠΟΙ |  |  |
| 8. | Κρυστάλλη 26 | ΛΟΙΠΟΙ |  |  |  |
| 9. | Τζαβέλλα | ΣΥΡΙΖΑ | ΝΔ |  |  |
| 10. | Νικ. Αγγέλου (2° Δημ.Σχολ) | ΚΙΝΑΛ | ΚΚΕ |  |  |
| 11. | Κύπρου (Δημ. Ραδ) | ΛΟΙΠΟΙ | ΛΟΙΠΟΙ |  |  |
| 12. | Πλατ. Σκουφά | ΣΥΡΙΖΑ | ΝΔ | ΚΙΝΑΛ |  |
| 13. | Πλατ. Σκουφά | ΚΚΕ | ΛΟΙΠΟΙ |  |  |
| 14. | Καραϊσκάκη | ΛΟΙΠΟΙ |  |  |  |
| 16. | Πλ. Εθνικής Αντίστασης | ¼  ΣΥΡΙΖΑ | ¼  ΝΔ | ¼  ΚΙΝΑΛ | ¼  ΚΚΕ |

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 281/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*